Innocentius Episcopus seruus seruorum Dei dilecto filio PETRO Cluniacensi Abbati, eiusque successoribus regulariter substituendis in perpetuum. Ignē venit Dominus mittere in terram,  vult vt ardeat. Quia ergo gratuita Dei beneficentia sacrū Cluniacense Collegiū suæ visitationis gratia illustrauit, ignem in eo caritatis accendit,  discreta religionis humilitate perfudit: æquissimi iuris est, vt quod gratis accipit, fratribus indigētib, deuote impendat, lapsos releuet, tepidos excitet,  piæ religionis radios,  bene Deo placentis conuersationis odorem, diuersas mundi illustrando Prouincias, longe lateque transfundat,  sit amor ac gloria diuini cultus, quæ copiose, Deo gratias, vigent in vite, per vestram administrationem Deo grata  fœcunda vbertate multiplicentur in propagine. Monasterium ergo SS. Martyrum Facundi  Primitiui, quod in Hispaniarum partibus situm est,  ad ius beati Petri constat specialiter pertinere, quia a religionis nitore,  temporalium rerum opulentia, quibus pristinis temporibus effloruerat, vnde valde dolemus, peccatis exigentibus excidit, nos, quorum præcipue interest, in antiquum religionis  dignitatis statum loca venerabilia reuocare, illustris filij nostri Aldefonsi Hispaniarum Regis vota clementius admittentes, vestris postulationibus impertimur assensum. Igitur locum ipsum cum suis omnibus pertinentiis tibi, dilecte in Domino fili PETRE Abbas, tuisque successoribus, saluo nimirum beati Petri censu annuo,  sanctæ Romanæ Ecclesiæ in omnibus debita iustitia  reuerentia, ad reformationem religionis,  rerum temporalium incrementum, ex Apostolicæ Sedis benignitate committimus. Vestra itaque, carissimi filij, interest, vt ope,  consilio, vestraque instantia religio in eodem Monasterio reformetur,  tam in interioribus quam in exterioribus locus ipse ad statum  dignitatem pristinam auxiliante Domino reducatur. Ego INNOCENTIUS Catholicæ Ecclesiæ Episcopus ff. [Rota. Bene valente] Ego Guillelmus Prænestinus Episcopus ff. Ego Vrbanus Presbyter Cardin. tit. S. Clementis ff. Ego Anselmus Presbyter Cardinalis ff. Ego Lucas Presbyter Cardin. tit. SS. Ioannis  Pauli ff. Ego Guido Diaconus Card. S. Mariæ in via lata ff. Ego Oddo Diaconus Cardin. S. Georgij ad velum aureum ff. Datum Bononiæ per manum Aymerici S. R. E. Diaconi Cardin.  Cancellarij, Id. Decembris, Indict. X. Incarn. Dominicæ, anno M. C. XXXIII. Pontificatus domni Innocentij Papæ II. anno III.